Val Logsdon Fitch

Val Logsdon Fitch (født 10. mars 1923 i Merriman i Cherry County i Nebraska, død 5. februar 2015 i Princeton i New Jersey) var en amerikansk fysiker ved Princeton University. Fitch mottok Nobelprisen i fysikk i 1980 for oppdagelsen av brudd mot fundamentale symmetriprinsipper i nøytrale K-mesoners henfall. Han delte prisen med James Cronin.

Fitch gikk på Gordon High School og begynte på Chadron State College, hvor han gikk i tre år før han ble tatt opp i U.S. Army i 1943. Senere graduerte han fra McGill University med en bachelorgrad i elektroteknikk i 1948 og fullførte en filosofisk doktorgrad i fysikk i 1954 ved Columbia University. Under andre verdenskrig var han en del av Manhattanprosjektet ved Los Alamos National Laboratory. Han arbeidet ved Princeton University.

Publikasjoner 
 Fitch, V. «Some Notes on Wideband Feedback Amplifiers», Los Alamos National Laboratory, United States Department of Energy (gjennom forgjengeren Atomic Energy Commission), (16. mars 1949).
 Fitch, V. «A High Resolution Scale-of-four», Columbia University, United States Department of Energy (gjennom forgjengeren Atomic Energy Commission), (25. august 1949).
 Fitch, V. L. «CP Violation, Neutral Currents, and Weak Equivalence», Princeton University, United States Department of Energy (gjennom forgjengeren Atomic Energy Commission), (23. mars 1972).
 Cester, R.; Fitch, V. L.; Montag, A.; Sherman, S.; Webb, R. C. & M. S. Witherell. «Results on the Performance of a Broad Band Focussing Cherenkov Counter», Princeton University, United States Department of Energy, (1980).

Referanser

Eksterne lenker 

 Dennis Overbye: Val Fitch, Who Discovered Universe to Be Out of Balance, Is Dead at 91. Ettermæle i The New York Times, 10. februar 2015 (engelsk).

Fysikere fra USA
Nobelprisvinnere fra USA
Nobelprisvinnere (fysikk)
Personer involvert i Manhattanprosjektet
Personer fra Cherry County i Nebraska